**NOTĂ DE FUNDAMENTARE**

|  |  |  |  |
| --- | --- | --- | --- |
| **Secţiunea 1: Titlul proiectului de act normativ**  **HOTĂRÂRE**  **pentru modificarea și completarea Hotărârii Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2025** | | | |
| **Secţiunea a 2-a: Motivul emiterii actului normativ** | | | |
| 1. Descrierea situaţiei actuale | În urma reevaluării necesarului de studii privind schimbările climatice, protecția naturii și conservarea biodiversității a fost identificată necesitatea realizării a patru noi studii începând cu anul 2022. În acest context, pentru realizarea studiilor nou identificate ca priorități este necesară revizuirea bugetului unor studii deja aprobate prin Anexa la sus-numita hotărâre a Guvernului.  În anul 2021 a fost adoptată Strategia UE privind biodiversitatea pentru 2030. Această strategie reprezintă un plan amplu, ambițios și pe termen lung de protejare a naturii și de inversare a degradării ecosistemelor. Ea urmărește să plaseze biodiversitatea Europei pe calea redresării până în 2030 și conține acțiuni și angajamente concrete. Strategia este parte a Pactului Verde European (EU Green Deal), fapt pentru care este bine corelată cu strategiile conexe, în special cele pe agricultură sau păduri, ceea ce face ca aspectele legate de biodiversitate să fie integrate într-o mai mare măsură în procesul de luare a deciziilor la toate nivelurile. În contextul noii strategii, fiecare stat membru al Uniunii Europene asigură transpunerea și adaptarea strategiei la specificul național, lucru care trebuie realizat și de România, prin elaborarea unei strategii noi, coroborată cu evaluarea strategiei precedente. Totodată, această strategie va trebui să fie armonizată și cu țintele privind biodiversitatea care vor fi adoptate în anul 2022 la COP 15 CBD. De asemenea, printre țintele strategiei se regăsește și ținta referitoare la ariile protejate, care propune, pe de o parte, să fie protejată o suprafață de 30% din zonele terestre și, respectiv 30% din zonele marine, iar pe de altă parte, ca 10 % din zona terestră a UE și 10 % din zona maritimă a UE, să se afle sub o protecție strictă. În același timp, se urmărește ca statele membre să gestioneze în mod eficace toate zonele protejate, prin definirea unor obiective și măsuri de conservare clare și prin monitorizarea adecvată a acestora. La nivel național, ariile naturale protejate au fost identificate și listate în anul 2000, ca urmare a procesului de amenajare a teritoriului, prin Legea nr. 5/2000 - Secțiunea III – zone protejate au fost identificate rezervații și monumente ale naturii. Ulterior, alte acte normative au contribuit la îmbunătățirea rețelei de arii naturale protejate. Având în vedere perioada de pionierat în care au fost desemnate majoritatea ariilor naturale protejate, proces început în anii ‘20, este necesară o evaluare a bunurilor de conservare și obiectivelor care au stat la baza desemnării lor și, după caz, la redefinirea acestora, în concordanță cu cerințele de conservare actuale, inclusiv prin încadrarea în categoriile de management specifice legislației actuale, respectiv rezervații științifice, rezervații naturale și monumente ale naturii, alături de parcurile naționale și naturale  În ceea ce privește implementarea aquisului comunitar, Comisia Europeană a declanșat împotriva României o procedură de infringement în Cauza 2015/4036, acţiune în constatarea neîndeplinirii obligaţiilor prevăzute de art. 4 alin. (3) din Tratatul privind Funcţionarea Uniunii Europene, de Directiva 2000/60/CE de stabilire a unui cadru de politică comunitară în domeniul apei şi de Directiva 92/43/CEE privind conservarea habitatelor naturale şi a speciilor de faună şi floră sălbatică, în procesul de autorizare a microhidrocentralelor (MHC) din România. În contextul rezolvării cauzei, România a transmis Comisiei Europene, în cursul anului 2019, o evaluare ex post a impactului, atât din punct de vedere a impactului asupra corpurilor de apă, cât și a biodiversității. În urma evaluării acestui studiu de către Comisia Europeană, aceasta a solicitat revizuirea studiului, astfel încât să fie luate în considerare impacturile cumulate ale tuturor hidrocentralelor de mici dimensiuni construite într-un sit, împreună cu impacturile rezultate din alte proiecte şi planuri, precum și să fie evaluate impacturile cumulate ale tuturor hidrocentralelor de mici dimensiuni construite pe acelaşi râu, luând în considerare impactul care rezultă din alte proiecte şi planuri desfăşurate acolo, astfel încât să fie luate în calcul și siturile din aval, situate în vecinătatea siturilor Natura 2000 în care au fost construite inițial MHC-urile.  În fondul forestier național se realizează anual, lucrări de regenerare a pădurilor pe peste 25 mii ha, din care cca 10 mii ha sunt lucrări de împăduriri propriu-zise, iar cca 15 mii ha sunt lucrări de regenerări naturale, suprafețele variind an de an în funcție de suprafețele parcurse cu tăieri în anii precedenți și de tipurile de tăieri prevăzute de amenajamentele silvice.  Aceste lucrări se finanțează din fondul de conservare și regenerare a pădurilor care se constituie la nivelul fiecărui ocol silvic, principala sursă de constituire fiind un procent de 15-25% din valoarea masei lemnoase autorizate spre exploatare, provenită din produse principale şi accidentale I, calculată la nivelul preţului mediu al unui metru cub de masă lemnoasă pe picior  Ponderea redusă a pădurilor şi a celorlalte terenuri cu vegetaţie forestieră, precum şi răspândirea neuniformă a acestora în teritoriul ţării favorizează fenomenele de eroziune, cu efecte economice şi sociale negative.  Pe fondul unor dificultăţi de ordin social şi legislativ şi al lipsei capacităţilor instituţionale şi financiare la mare parte din deţinătorii de păduri sau de terenuri care ar trebui împădurite, investiţiile în domeniul îmbunătăţirilor funciare şi în domeniul forestier din ultimii 30 ani au fost reduse.  Creşterea suprafeţei ocupată cu vegetaţie forestieră este necesară, în principal, pentru reabilitarea unor zone puternic afectate de fenomenele de eroziune, ca urmare a restrângerii sub limitele acceptabile a suprafeţei ocupate de vegetaţie forestieră. În regiunile de munte şi de dealuri înalte, restrângerea vegetaţiei forestiere a determinat fenomene de torenţializare şi puternice degradări de terenuri, prin erodări şi alunecări, asociate şi cu alţi factori perturbători. În regiunile de câmpie, dispariţia în proporţie şi mai mare a pădurilor a dus la secete frecvente şi prelungite, cu efecte negative asupra producţiei agricole şi asupra condiţiilor generale de mediu şi de viaţă.  Creşterea suprafeţelor de păduri contribuie semnificativ la diminuarea efectului schimbărilor climatice, şi la adaptarea la acestea, prin sporirea stocării carbonului pe termen lung în structuri forestiere şi echilibrarea bilanţului naţional al emisiilor gazelor cu efect de seră.  Creşterea suprafeţei forestiere a ţării trebuie să se realizeze în principal, prin împădurirea unor terenuri degradate şi a unor terenuri marginale, inapte pentru o agricultură eficientă, precum şi prin crearea de perdele forestiere de protecţie pentru culturile agricole, pentru protecția digurilor și a malurilor contra curenților, viiturilor, gheții și altele, pentru proțectia căilor de comunicație și de transport, în special împotriva înzăpezirilor, pentru protecţia localităților și a diverselor obiective economice și sociale.  În calitatea sa de Parte a Convenției Cadru a Națiunilor Unite privind Schimbările Climatice (UNFCCC), ratificată de România prin Legea nr. 24/1994 și de Parte a Acordului de la Paris, ratificată prin Legea nr. 57/2017, România și-a asumat o serie de obligații, printre care și pe acelea de a consolida educaţia, formarea profesională, sensibilizarea şi participarea publicului, precum şi accesul public la informaţii în domeniul schimbărilor climatice, respectiv punerea în aplicare a articolului 6 din Convenție și a articolului 12 din Acordul de la Paris. Articolul 6 din Convenția UNFCCC urmărește să reducă impactul schimbărilor climatice, permițând societății să fie parte a soluției. Educația și formarea sunt esențiale pentru a permite contribuția cetățenilor la eforturile locale și globale de a face față provocării schimbărilor climatice. Articolul 12 al Acordului de la Paris stipuleaza ca Părțile să coopereze în ceea ce privește luarea de măsuri pentru a consolida educația, formarea profesională, sensibilizarea și participarea publicului, precum și accesul public la informații în domeniul schimbărilor climatice. Părțile au obligații de raportare, la secretariatul Convenției, a activităților și politicilor realizate în baza articolului 6 din Convenție și a articolului 12 din Acordul de la Paris. Totodată Părțile au obligaţia de a transmite periodic informaţiile stabilite în reuniunile Forumului Suprem al UNFCCC, respectiv Conferinţa Părţilor (CoP), prin care să rezulte stadiul de îndeplinire al angajamentelor asumate şi stadiul de estimare la nivel global al nivelului de atingere al obiectivului adoptat prin această Convenţie.  Prin Hotărârea Guvernului nr. 616/2015 a fost aprobată finanțarea pentru realizarea „Studiului privind identificarea terenurilor agricole degradate şi potenţial poluate care pot face obiectul împăduririlor”, în valoare de 7,5 milioane lei.  La procedura de atribuire a studiului amintit anterior, organizată de Ministerul Mediului, Apelor și Pădurilor, nu s-au depus oferte.  În aceste condiții, propunem înlocuirea acestui studiu cu un nou studiu, a cărui valoare este de 4.000.000 lei, studiu necesare implementării reformelor și investițiilor prevăzute în Planul Național de Redresare și Reziliență, și anume:  Studiul privind identificarea terenurilor situate în afara fondului forestier național apte pentru a fi împădurite (inclusiv terenurile degradate) și propunerea de soluții tehnice de împădurire în județe deficitare în păduri.  Studiul propus este necesar pentru punerea în aplicare **a Capitolului 2 – Păduri și protecția biodiversității –Anexa I din Programul Național**  **Investiții 1.** *Campanie națională de împădurire și reîmpădurire, inclusiv păduri urbane*  Suprafețe noi de teren împădurit sau reîmpădurit (cel puțin 25 000 ha), cu respectarea cerințelor legale prevăzute în Strategia Națională a Pădurilor:  A. Vor fi utilizate numai specii și ecotipuri care sunt rezistente la impactul viitor proiectat al schimbărilor climatice și nu vor avea impact negativ asupra biodiversității. Utilizarea speciilor neindigene este permisă numai în cazul în care se demonstrează că utilizarea lor conduce la condiții favorabile și adecvate ale ecosistemului (cum ar fi clima, solul, zonele de vegetație, rezistența la foc) și că speciile native prezente nu mai sunt adaptate la viitor. condiţii climatice modelate şi condiţii pedo-hidrologice.  b. Se vor folosi numai specii de arbori și ecotipuri care sunt potrivite pentru condițiile climatice viitoare proiectate pentru România;  c. Împădurirea va contribui în mod pozitiv la obiectivele de conservare a biodiversității, managementul apei și protecția solului. Împădurirea nu va avea loc pe terenuri agricole de mare valoare naturală, pajiști sau zone umede, cu excepția cazului în care scopul intervenției este refacerea habitatelor.  d. Proiectele de împădurire sau reîmpădurire se desfășoară în zonele expuse și vulnerabile la pericolele climatice, în special la secete și inundații.  e. Proiectele de împădurire și reîmpădurire vor face obiectul unei proceduri de evaluare a impactului asupra mediului (EIM), dacă este determinată în procedura de screening EIM; și planurile de management forestier relevante pentru acțiunile de împădurire și reîmpădurire vor fi supuse unei proceduri complete de evaluare strategică de mediu (raport de mediu), în special dacă afectează habitatele și/sau speciile protejate.  În Hotărârea Guvernului nr. 616/2015 a fost aprobată finanțarea pentru realizarea „Studiu privind elaborarea Strategiei naţionale pe termen lung pentru reducerea emisiilor de gaze cu efect de seră”, în valoare de 4 000 mii lei. Acest studiu se va realiza prin proiectul de asistență tehnică oferit de Comisia Europeană/DG REFORM. În aceste context, propunem:   * modificarea denumirii studiului de la poziția 37 cu reformularea „Studiu privind revizuirea Strategiei naţionale pe termen lung pentru reducerea emisiilor de gaze cu efect de seră” și diminuarea sumei alocate pentru realizarea lui, de la 4 000 mii lei la 3 300 mii lei și   elaborarea unui nou studiu privind elaborarea Strategiei naționale de conștientizare a publicului privind efectele schimbărilor climatice și a Planului de acţiune privind implementarea Strategiei naționale de conștientizare a publicului privind efectele schimbărilor climatice, în baza principiilor ACE (Action for Climate Emporwement), cu alocarea sumei de 700 mii lei, studiu ce decurge din obligațiile asumate de România de punere în aplicare a articolului 6 din Convenția UNFCCC și a articolului 12 din Acordul de la Paris. Costurile realizării acestui studiu sunt asigurate prin diminuarea sumei alocate poziției 37 fără suplimentarea bugetului inițial alocat Hotărârii Guvernului. | | |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia | Proiectul de act normativ nu se referă la acest subiect | | |
| 2. Schimbări preconizate | Modificarea Anexei la Hotărârea Guvernului 616/2015, cu modificările și completările ulterioare, prin:   * Modificarea sumelor aferente studiilor de la punctele 14, 37 și 39 în sensul diminuării acestora; * Redenumirea poziției 37 „Studiu privind elaborarea Strategiei naţionale pe termen lung pentru reducerea emisiilor de gaze cu efect de seră” cu „Studiu privind revizuirea Strategiei naţionale pe termen lung pentru reducerea emisiilor de gaze cu efect de seră”; * Introducerea a patru studii noi, la pozițiile 43, 44, 45 și 46 a căror sumă cumulată corespunde cu suma rezultată din diminuarea sumelor aferente studiilor de la punctele 14, 37 și 39.   Cele 4 studii ce vor fi finanțate sunt următoarele:  Studiu privind evaluarea și fundamentarea actualizării bunurilor patrimoniului natural pentru care au fost declarate rezervațiile și monumentele naturii din Legea 5/2000;  Studiu privind elaborarea Strategiei naţionale şi a Planului de acţiune pentru conservarea biodiversităţii 2030;  Studiu suplimentar privind evaluarea ex-post a impactului asupra biodiversității a construcției și exploatării microhidrocentralelor amplasate pe cursurile de apă: Capra, Buda, Otic, Izvorul Mircea, Cuca, Cârțișoara, Porumbacu, Sâmbăta, Sebeș  - Hotarele, Sebeș - Fântânele, Sebeș - Căciulata, Viștișoara, Dejani, Lupșa, Ucea, Sebeș, Craiului, Sebeșel, Valea Satului, Rânica (Râmna), Viștea și Taia;  Studiu privind elaborarea Strategiei naționale de conștientizare a publicului privind efectele schimbărilor climatice și a Planului de acţiune privind implementarea Strategiei naționale de conștientizare a publicului privind efectele schimbărilor climatice, în baza principiilor ACE (Action for Climate Emporwement).  Reducerea impactului schimbărilor climatice prin promovarea următoarelor obiective și acțiuni strategice:   * Gestionarea pădurilor existente pentru stocarea carbonului în contextul unei administrări forestiere durabile; * Elaborarea Strategiei de dezvoltare a sectorului forestier, inclusiv a măsurilor pentru reducerea emisiilor GES şi adaptarea sectorului forestier la schimbările climatice, şi ţinând cont de aspectele economice ale sectorului. * Actualizarea și simplificarea normelor tehnice silvice privind gospodărirea pădurilor, pentru a eficientiza şi a operaţionaliza managementul pădurilor de stat şi private, cu luarea în considerare a cunoştinţelor noi privind împădurirea și conservarea şi creşterea stocului de carbon din depozitele ecosistemice. * Întărirea capacităţii autorităţii publice centrale care răspunde de silvicultură și a structurilor aflate în subordine, pentru implementarea regimului silvic, în vederea supravegherii fenomenului degradării pădurilor din cauze antropogene şi naturale, şi de urmărire a refacerilor/reconstrucţiei ecologice în urma perturbărilor. * Promovarea sechestrării şi a conservării carbonului în păduri, atât de stat cât şi private. * Diminuarea emisiilor din incendii de vegetaţie forestieră. * Promovarea şi investirea în tehnologii noi utilizabile în administrarea pădurilor, recoltarea şi procesarea masei lemnoase în vederea exercitării unui management durabil.   Extinderea suprafeţelor împădurite, cu următoarele acțiuni:   * Actualizarea Programului Naţional de Împădurire si Sistemului Naţional de Perdele Forestiere pentru a corespunde disponibilităţii terenului şi surselor de finantare, şi pentru a evidenţia rolul de reducere a emisiilor de gaze cu efect de seră al activităţilor de împădurire. * Identificarea şi operaţionalizarea bazei de date naţionale a terenurilor de împădurit: terenuri degradate, terenuri agricole degradate, terenuri agricole şi stabilirea priorităţilor pentru împădurirea acestora, în raport cu mărimea iniţială a depozitelor de carbon asociat folosinţei şi zonare riscurilor. * Sistem de promovare a unor soluții simplificate de împădurire , cu specii adaptate la schimbările climatice în zonele deficitare de păduri. * Crearea unui sistem pentru promovarea şi stimularea înfiinţării de plantaţii energetice şi de biomasă lemnoasă cu ciclu scurt de producţie şi pentru valorificarea biomasei reziduale din exploatări forestiere. * Împădurirea terenurilor degradate şi împădurirea terenurilor agricole. | | |
| 3. Alte informaţii | Nu au fost identificate | | |
| **Secţiunea a 3-a: Impactul socioeconomic al proiectului de act normativ** | | | |
| 1. Impactul macroeconomic | Proiectul de act normativ nu se referă la acest subiect | | |
| 11Impactul asupra mediului  concurenţial şi domeniului ajutoarelor de stat | Proiectul de act normativ nu se referă la acest subiect | | |
| 2. Impactul asupra mediului de afaceri | Proiectul de act normativ nu se referă la acest subiect | | |
| 21 Impactul asupra sarcinilor administrative | Proiectul de act normativ nu se referă la acest subiect | | |
| 22 Impactul asupra întreprinderilor mici și mijlocii | Proiectul de act normativ nu se referă la acest subiect | | |
| 3. Impactul social | Proiectul de act normativ are impact social întrucât va crea locuri de muncă în cadrul ocoalelor silvice de stat sau de regim. | | |
| 4. Impactul asupra mediului | Proiectul de act normativ are impact pozitiv asupra mediului deoarece contribuie la conservarea şi îmbunătăţirea calităţii ecosistemelor forestiere și reducerea emisiilor de gaze cu efect de seră. | | |
| 5.Alte informaţii | Nu au fost identificate. | | |
| |  |  |  |  |  |  |  | | --- | --- | --- | --- | --- | --- | --- | | **Secţiunea a 4-a Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**  Proiectul de act normativ nu se referă la acest subiect  - mii lei- | | | | | | | | Indicatori | Anul  curent  2022 | Următorii 4 ani | | | | Media pe  5 ani | | | 2023 | 2024 | 2025 | 2026 | | 1 | 2 | 3 | 4 | 5 | 6 | 7 | | | **1**. Modificări ale veniturilor bugetare, plus/minus, din care: |  |  |  |  |  |  | | | a) buget de stat, din acesta: |  |  |  |  |  |  | | | (i) impozit pe profit |  |  |  |  |  |  | | | (ii) impozit pe venit |  |  |  |  |  |  | | | b) bugete locale: |  |  |  |  |  |  | | | (i) impozit pe profit |  |  |  |  |  |  | | | c) bugetul asigurărilor sociale de stat: |  |  |  |  |  |  | | | (i) contribuţii de asigurări |  |  |  |  |  |  | | | **2**. Modificări ale cheltuielilor bugetare, plus/minus, din care: |  |  |  |  |  |  | | | a) buget de stat, din acesta |  |  |  |  |  |  | | | (i) cheltuieli de personal |  |  |  |  |  |  | | | (ii) bunuri şi servicii |  |  |  |  |  |  | | | b) bugete locale |  |  |  |  |  |  | | | (i) cheltuieli de personal |  |  |  |  |  |  | | | (ii) bunuri şi servicii |  |  |  |  |  |  | | | c) bugetul asigurărilor sociale de stat |  |  |  |  |  |  | | | (i) cheltuieli de personal |  |  |  |  |  |  | | | (ii) bunuri şi servicii |  |  |  |  |  |  | | | **3.**  Impact financiar, plus/minus, din care: |  |  |  |  |  |  | | | a) buget de stat |  |  |  |  |  |  | | | b) bugetele locale |  |  |  |  |  |  | | | **4**. Propuneri pentru acoperirea creşterii cheltuielilor bugetare |  |  |  |  |  |  | | | **5**. Propuneri pentru a compensa reducerea veniturilor bugetare |  |  |  |  |  |  | | | **6**. Calcule detaliate privind fundamentarea modificărilor veniturilor şi/sau cheltuielilor bugetare |  | | | | | | | | **7**. Alte informaţii | Nu au fost identificate | | | | | | | | | | |
| **Secţiunea a 5-a: Efectele proiectului de act normativ asupra legislaţiei în vigoare** | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii | | Proiectul de act normativ nu se referă la acest subiect | |
| 1¹ Compatibilitatea proiectului de act normativ cu legislaţia în domeniul achiziţiilor publice   1. impact legislativ-prevederi de   modificare şi completare a cadrului normativ în domeniul achiziţiilor publice, prevederi derogatorii;  b) norme cu impact la nivel operational/tehnic-sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante | | Proiectul de act normativ nu se referă la acest subiect | |
| 2.Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | Proiectul de act normativ nu se referă la acest subiect | |
| 3. Măsuri normative necesare aplicării directe a actelor normative comunitare | | Proiectul de act normativ nu se referă la acest subiect | |
| 4. Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect | |
| 5. Alte acte normative şi/sau documente internaţionale din care decurg angajamente | | Proiectul de act normativ nu se referă la acest subiect | |
| 6. Alte informaţii | | Nu au fost identificate. | |
| **Secţiunea a 6-a: Consultările efectuate în vederea elaborării proiectului de act normativ** | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | | Proiectul de act normativ nu se referă la acest subiect |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | | Proiectul de act normativ nu se referă la acest subiect |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | Proiectul de act normativ nu se referă la acest subiect |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | | Proiectul de act normativ nu se referă la acest subiect |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Proiectul de act normativ urmează să fie avizat de Consiliul Legislativ |
| 6. Alte informaţii | | | Nu au fost identificate. |
| **Secţiunea a 7-a: Activităţi de informare publică privind elaborarea si implementarea proiectului de act normativ** | | | |
| 1. Informarea societăţii civile cu privire la necesitatea elaborării proiectului de act normativ | | | În elaborarea proiectului a fost îndeplinită procedura stabilită prin Legea nr. 52/2003 privind transparenţa decizională în administraţia publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | Proiectul de act normativ nu se referă la acest subiect |
| 3. Alte informaţii | | | Nu au fost identificate. |
| **Secţiunea a 8-a: Măsuri de implementare** | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | | | Proiectul de act normativ nu se referă la acest subiect |
| 2. Alte informaţii | | | Nu au fost identificate. |

Pentru considerentele de mai sus, a fost elaborat proiectul de Hotărâre a Guvernului pentru modificarea și completarea Hotărârii Guvernului nr. 616/2015 privind aprobarea finanţării din bugetul Fondului pentru mediu a acţiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informaţiilor necesare întocmirii rapoartelor către Comisia Europeană, Agenţia Europeană de Mediu şi Secretariatele Convenţiilor internaţionale din domeniul protecţiei mediului" desfăşurat în perioada 2015 - 2025 care în forma prezentată a fost avizat de către ministerele interesate şi de Consiliul Legislativ şi pe care îl supunem spre adoptare.

**MINISTRUL MEDIULUI, APELOR ŞI PĂDURILOR**

**BARNA TÁNCZOS**

**AVIZĂM**

**VICEPRIM-MINISTRU**

**HUNOR KELEMEN**

**MINISTRUL FINANŢELOR MINISTRUL AFACERILOR EXTERNE**

**ADRIAN CÂCIU BOGDAN LUCIAN AURESCU**

**MINISTRUL JUSTIȚIEI**

**MARIAN-CĂTĂLIN PREDOIU**